smcproject/ml-wiki-sentences huggingface dataset:
കൂടാതെ ഹനഫീ, മാലികി, ശാഫിഈ, ഹമ്പലി ഫിഖ്ഹി ഗ്രന്ഥങ്ങൾ, ഫത്‌വകൾ, ശൈഖ് അൽബാനി, ഇബ്‌നുൽ ഖയ്യിം, ഇബ്‌നുതൈമിയ്യ എന്നിവരുടേതടക്കം വിപുലമായ ഗ്രന്ഥശേഖരമാണ് സജ്ജീകരിക്കാനാവുന്നത്.
വിജ്ഞാന ശേഖരണത്തിലും അതിന്റെ വ്യാപനത്തിലും അറബികളുടെ പൂർവ്വകാല സംഭാവനകളുടെ തുടർച്ചയാണ് അറബിയിൽ ലഭ്യമായിട്ടുള്ള മുഴുവൻ പ്രാമാണിക ഗ്രന്ഥങ്ങളുടെയും ചടുലമായ ഡോക്യുമെന്റേഷൻ.
പതിപ്പുകള്
വിന്ഡോസ്, ഐപാഡ്, ആന്ഡ്രോയ്ഡ് പതിപ്പുകള് ലഭ്യമാണ്.
മക്തബതുശ്ശാമിലയുടെ ഹോം പേജ് അവലംബം ↑ {{ cite news }} : | first= missing | last= ( help ) പുറം കണ്ണികൾ Maktaba Shamila
മക്കൾ മാഹാത്മ്യം ഇംഗ്ലീഷ് വിലാസം https://ml.wikipedia.org/wiki/Makkal_Maahathmiam
പോൾസന്റെ സംവിധാനത്തിൽ ഇന്നസെന്റ് , മുകേഷ് , സായി കുമാർ , ജഗദീഷ് , വൈഷ്ണവി , സുചിത്ര എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് മക്കൾ മാഹാത്മ്യം .
ഷാമ്‌ലി ഇന്റർനാഷണലിന്റെ ബാനറിൽ അബ്‌ദുൾ ലത്തീഫ് നിർമ്മിച്ച ഈ ചിത്രം വിതരണം ചെയ്തത് മുദ്ര ആർട്സ് ആണ്.
ഈ ചിത്രത്തിന്റെ കഥ സിദ്ദിഖ്-ലാലിന്റേതാണ്‌ .
തിരക്കഥ റോബിൻ സത്യനാഥ് രചിച്ചിരിക്കുന്നു.
സംഭാഷണം രചിച്ചത് ജെ. പള്ളാശ്ശേരി .
അഭിനേതാക്കൾ അഭിനേതാവ് കഥാപാത്രം മുകേഷ് മാധവൻകുട്ടി സായി കുമാർ കൃഷ്ണൻകുട്ടി ജഗദീഷ് മണികണ്ഠൻ ഇന്നസെന്റ് കുറുപ്പ് മാഷ് മാമുക്കോയ ആൻഡ്രു വൈഷ്ണവി രാധിക സുചിത്ര അമ്മു കെ.പി.എ.സി. ലളിത കുഞ്ഞുലക്ഷ്മി ടീച്ചർ സീനത്ത് സരസ്വതിയമ്മ സുകുമാരി സുഭദ്രാമ്മ സംഗീതം
പി.കെ. ഗോപി എഴുതിയ ഗാനങ്ങൾക്ക് സംഗീതം പകർന്നത് സജ്‌പോൾ ആണ്.
പശ്ചാത്തലസംഗീതം ഒരുക്കിയത് എസ്. ബാലകൃഷ്ണൻ .
ഗാനങ്ങൾ പുലരിയുടെ പല്ലക്ക് വന്നേ – എം.ജി. ശ്രീകുമാർ വരണ മാല്യം – എം.ജി. ശ്രീകുമാർ കാത്തിരുന്നേ – എം.ജി. ശ്രീകുമാർ , കെ.എസ്. ചിത്ര കാ‍ത്തിരുന്നേ – എം.ജി. ശ്രീകുമാർ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം കെ.പി. നമ്പ്യാന്തിരി ചിത്രസം‌യോജനം ടി.ആർ. ശേഖർ ചമയം പി. മണി , മോഹൻദാസ് വസ്ത്രാലങ്കാരം ഇന്ദ്രൻസ് നൃത്തം സുജാത ലാബ് വിജയ കളർ ലാബ് നിശ്ചല ഛായാഗ്രഹണം സൂര്യ പീറ്റർ എഫക്റ്റ്സ് അൻപ് വാതിൽ‌പുറചിത്രീകരണം ശ്രീമൂവീസ് പുറത്തേക്കുള്ള കണ്ണികൾ മക്കൾ മാഹാത്മ്യം ഇന്റർനെറ്റ് മൂവി ഡാറ്റാബേസിൽ മക്കൾ മാഹാത്മ്യം – മലയാളസംഗീതം.
മക്ഗ്രാത്ത്, അലാസ്ക
മക്ഗ്രാത്ത് ( Tochak’ അപ്പർ കുസ്കോക്വിം ഭാഷയിൽ, Digenegh ഡെഗ് ക്സിനാങ് ഭാഷയിൽ) കുസ്കോക്വിം നദിയുടെ സമീപത്തുള്ള ഒരു വില്ലേജും പട്ടണവും ചേർന്ന സ്ഥലമാണ്.
ഈ പട്ടണത്തിലെ ജനസംഖ്യ  2000 ലെ സെൻസസ് പ്രകാരം 401 ആയിരുന്നു.
2010 ലെ സെൻസസിൽ ഈ സംഖ്യ 346 ആയി കുറഞ്ഞിരുന്നു.
ഇന്നത്തെ മഗ്രാത്ത് നദിക്കു കുറുകെയുള്ള ഓൾഡ് ടൌൺ മക്ഗ്രാത്ത് സൈറ്റ്, ബിഗ് റിവർ, നിക്കോളായ്, ടെലിഡ, ലേക്ക് മിഞ്ചുമിന എന്നിവിടങ്ങളിൽനിന്നുള്ള ഗ്രാമീണരുടെ ഒരു കൂടിക്കാഴ്ചാ വേദിയും വ്യാപാര സ്ഥലവുമായിരുന്നു.
1904 ൽ അബ്രഹാം അപ്പൽ എന്ന വ്യക്തി പഴയ പട്ടണത്തിൽ ഒരു ട്രേഡിംഗ് പോസ്റ്റ് സ്ഥാപിച്ചു.
1906 ൽ ഇന്നോകോ ജില്ലയിലും 1907 ൽ ഗെയ്ൻസ് ക്രീക്കിലും സ്വർണം കണ്ടെത്തി.
വലിയ വള്ളങ്ങൾക്കു പ്രവേശിക്കാൻ‌ കഴിയുന്ന കുസ്‌കോക്വിം നദിയുടെ വടക്കേയറ്റത്തുള്ള സ്ഥലം മൿഗ്രാത്ത് ആയതിനാൽ, ഇത് ഒരു പ്രാദേശിക വിതരണ കേന്ദ്രമായി മാറി.
1907-ൽ പഴയ മൿഗ്രാത്തിന്റെ സ്ഥലത്ത് അമേരിക്കൻ ഐക്യനാടുകളിലെ മാർഷലായ പീറ്റർ മഗ്രാത്തിന്റെ പേരിൽ ഒരു പട്ടണം സ്ഥാപിക്കപ്പെട്ടു.
ഒരു വിതരണ കേന്ദ്രമെന്ന നിലയിൽ മഗ്രാത്തിന്റെ പങ്ക് ഇഡിറ്ററോഡ് ട്രയലും സംഭാവന ചെയ്തിരുന്നു.
1911 മുതൽ 1920 വരെയുള്ള കാലഘട്ടത്തിൽ, ഒഫിർ സ്വർണ്ണ ജില്ലകളിലേക്കുള്ള യാത്രാമധ്യേ നൂറുകണക്കിന് ആളുകൾ ഇവിടുത്തെ നടപ്പാതയിലൂടെ സഞ്ചരിച്ചു.
1925 ന് ശേഷം ഖനന പ്രവർത്തനങ്ങൾ കുത്തനെ ഇടിഞ്ഞു.
അവലംബം ↑ ↑ ↑ 1 2 3 ↑ ↑ UAF: Alaska Native Place Names ↑ ankn.uaf.edu: Deg Xinag Ałixi Ni’elyoy / Deg Xinag Learners' Dictionary (2007) ↑ ↑
മക്ഡൊണെൽ റേഞ്ചസ് ഇംഗ്ലീഷ് വിലാസം https://ml.wikipedia.org/wiki/MacDonnell_Ranges
3,929,444 ഹെക്ടർ (9,709,870 ഏക്കർ) വിസ്തൃതിയുള്ള ഒരു പർവതനിരയും ഇടക്കാല ഓസ്‌ട്രേലിയൻ ബയോറിജിയനുമാണ് മക്ഡൊണെൽ റേഞ്ചസ് .
മധ്യ ഓസ്‌ട്രേലിയയിലെ 644 കിലോമീറ്റർ (400 മൈൽ) നീളമുള്ള പർവതനിരകളായ ഈ ശ്രേണി, ആലീസ് സ്പ്രിംഗ്സിന്റെ കിഴക്കും പടിഞ്ഞാറും ഒഴുകുന്ന സമാന്തര വരമ്പുകൾ ഉൾക്കൊള്ളുന്നു.
മധ്യ ഓസ്‌ട്രേലിയയിലെ 644 കിലോമീറ്റർ (400 മൈൽ) നീളമുള്ള പർവതനിരകളാണ് ഈ റേഞ്ച്.
ആലീസ് സ്പ്രിംഗ്സിന്റെ കിഴക്കും പടിഞ്ഞാറുമുള്ള കുന്നിൻ പ്രദേശങ്ങളും ഇതിൽ ഉൾക്കൊള്ളുന്നു.
പർവതനിരയിൽ നിരവധി മനോഹരമായ വിടവുകളും മലയിടുക്കുകളും ആദിവാസി പ്രാധാന്യമുള്ള പ്രദേശങ്ങളും അടങ്ങിയിരിക്കുന്നു.
ഈ റേഞ്ചുകൾക്ക് റിച്ചാർഡ് ഗ്രേവ്സ് മക്ഡൊണെലിന്റെ പേര് (അക്കാലത്ത് സൗത്ത് ഓസ്‌ട്രേലിയയുടെ ഗവർണർ ആയിരുന്നു) പര്യവേഷകനായിരുന്ന ജോൺ മക്ഡൊവൽ സ്റ്റുവർട്ട് നാമകരണം ചെയ്തു.
1860-ലെ പര്യവേഷണം ആ വർഷം ഏപ്രിലിൽ എത്തി.
മധ്യ ഓസ്‌ട്രേലിയയിലേക്കുള്ള ശാസ്ത്ര പര്യവേഷണത്തിന്റെ ഭാഗമായാണ് പ്രകൃതി ചരിത്രത്തെപ്പറ്റി അന്വേഷിച്ചത്.
ഡേവിഡ് ലിൻഡ്സെ , ജോൺ റോസ് എന്നിവരും ഇിതിലെ മറ്റ് പര്യവേക്ഷകരിൽ ഉൾപ്പെടുന്നു.
മക്ഡൊണെൽ റേഞ്ചുകൾ പലപ്പോഴും ആൽബർട്ട് നമത്ജിറയുടെ ചിത്രങ്ങളിൽ ചിത്രീകരിച്ചിരുന്നു.
മൗണ്ട് സീൽ (1531 മീറ്റർ), മൗണ്ട് ലിബിഗ് (1524 മീറ്റർ), മൗണ്ട് എഡ്വേർഡ് (1423 മീറ്റർ), മൗണ്ട് ഗൈൽസ് (1389), Mount Sonder (1380 മീറ്റർ) എന്നിവയാണ് നോർത്തേൺ ടെറിട്ടറിയിലെ ഏറ്റവും ഉയരമുള്ള അഞ്ച് കൊടുമുടികൾ.
ടോഡ് , ഫിങ്കെ സാൻഡോവർ എന്നീ നദികൾ ഉത്ഭവിക്കുന്നത് മക്ഡൊണൽ റേഞ്ചിൽ നിന്നുമാണ്.
ഓസ്‌ട്രേലിയൻ ഓവർലാന്റ് ടെലിഗ്രാഫ് ലൈനും സ്റ്റുവർട്ട് ഹൈവേയും റേഞ്ച് മറികടക്കുന്നു.
ഭൂഗർഭശാസ്‌ത്രം
300-350 ദശലക്ഷം വർഷങ്ങൾക്ക് മുമ്പ് ഒരു പർവത നിർമ്മാണത്തിലൂടെ മക്ഡൊണെൽ റേഞ്ചസ് സൃഷ്ടിച്ചു.
അക്കാലം മുതൽ മണ്ണൊലിപ്പും മറ്റു പ്രവർത്തനങ്ങളും മൂലം റേഞ്ചിനു രൂപം നൽകുകയും നിരവധി വിടവുകളും മലയിടുക്കുകളും സൃഷ്ടിക്കുകയും ചെയ്തു.
ഇവിടെ പല ശിലാതരങ്ങളും അടങ്ങിയിരിക്കുന്നു.
ചുവന്ന ക്വാർട്ട്‌സൈറ്റ് കൊടുമുടികൾ‌ക്കും മലയിടുക്കുകൾക്കും ഇവിടം പ്രസിദ്ധമാണ്.
ഗ്രാനൈറ്റ് , ചുണ്ണാമ്പുകല്ല് , സാൻഡ്സ്റ്റോൺ , സിൽറ്റ്സ്റ്റോൺ എന്നിവയാണ് പ്രധാന പാറകൾ.
ഈ റേഞ്ചുകളിലെ ചില താഴ്‌വരകളിൽ ഒരു കാലത്ത് മധ്യ ഓസ്‌ട്രേലിയയെ ഉൾക്കൊള്ളുന്ന ഉൾനാടൻ കടലിന്റെ ഫോസിൽ തെളിവുകൾ അടങ്ങിയിരിക്കുന്നു.
പരിസ്ഥിതി ശാസ്ത്രം
മക്ഡൊണലിന്റെ മധ്യനിരകളുടെ ഭാഗം വരണ്ട സ്‌ക്രബ്ബി പുൽമേടുകളുടെ കേന്ദ്രമാണ്.
ഇവിടെ സെൻട്രേലിയൻ ട്രീ ഫ്രോഗ് ( Ranoidea gilleni ) ഉൾപ്പെടെ നിരവധി വംശനാശഭീഷണി നേരിടുന്ന ഇനങ്ങൾ കാണപ്പെടുന്നു.
മക്ഡൊണെലിനുള്ളിൽ താമസിക്കുന്നവരെ ഉൾപ്പെടെ നിരവധി പുൽമേടുകളും മറ്റു കരുതൽ ശേഖരങ്ങളും സംരക്ഷിക്കുന്നതിനായി 1984-ലാണ് വെസ്റ്റ് മക്ഡൊണെൽ നാഷണൽ പാർക്ക് സ്ഥാപിതമായത്.
ലാറപിന്ത വനപാതയുടെ വികസനത്തിനും ഇത് സഹായകമായി.
ആലീസ് സ്പ്രിംഗ്സിന്റെ കിഴക്ക് പ്രാദേശിക അറേൻ‌ടെ ആദിവാസികൾക്ക് പ്രധാനപ്പെട്ട ഇടങ്ങളാണ്.
അവയിൽ പലതും ആദിവാസി റോക്ക് ആർട്ടിന്റെ ഉദാഹരണങ്ങൾ നിലനിൽക്കുന്നു.
ഇതിൽ എമിലി ഗ്യാപ്പ് , ജെസ്സി ഗ്യാപ്പ് , ട്രെഫിന ഗോർഗ് , എൻ‌ഡാല ഗോർഗ് എന്നിവ ഉൾപ്പെടുന്നു.
ആലീസ് സ്പ്രിംഗ്സിന്റെ പടിഞ്ഞാറ് ഭാഗത്ത് ലാരപിന്റ വനപാത ഉണ്ട്.
ദീർഘദൂരമുള്ള ഈ പാത മക്ഡൊണലിന്റെ നടുവിലൂടെ 223 കിലോമീറ്റർ (139 മൈൽ) നീളുന്നു..
ഈ നടപ്പാതയിൽ സിംപ്‌സൺസ് ഗ്യാപ്പ് , സ്റ്റാൻഡ്‌ലി ചേസം , എല്ലെറി ക്രീക്ക് ബിഗ് ഹോൾ , സെർപന്റൈൻ ഗോർഗ് , ഓച്ചർ പിറ്റ്സ് , ഓർമിസ്റ്റൺ പൗണ്ട് , റെഡ്ബാങ്ക് ഗോർഗ് , ഗ്ലെൻ ഹെലൻ ഗോർഗ് , ഗോസ്സസ് ബ്ലഫ് ക്രാട്ടർ , പാം വാലി , മൗണ്ട് സോണ്ടർ , മൗണ്ട് സീൽ , മൗണ്ട് ഗൈൽസ് എന്നിവ ഉൾപ്പെടുന്നു.
ചിത്രശാല ഗ്ലെൻ ഹെലനിൽ നിന്ന് ലാറാപിന്ത വനപാത എല്ലെരി ക്രീക്ക് ബിഗ് ഹോൾ എല്ലെറി ക്രീക്കും റിവർ റെഡ് ഗം മരങ്ങളും ഓച്ചർ പിറ്റ്സ് സിംസൺസ് ഗ്യാപ് സെർപെന്റൈൻ ഗോർഗ് അവലംബം പുറത്തേക്കുള്ള കണ്ണികൾ Arrernte art
മക്കൻസി നദി
കാനഡയിലെ ഏറ്റവും വലിയ നദിയാണ് മക്കൻസി നദി ( Mackenzie River Slavey language : Deh-Cho [tèh tʃʰò], big river or Inuvialuktun : Kuukpak [kuːkpɑk], great river ) വടക്കേ അമേരിക്കൻ വൻകരയിൽ  ഇതിനേക്കാൾ വലിയ നദി മിസിസിപ്പി നദി മാത്രമാണ്.
ഒറ്റപ്പെട്ട വനങ്ങളിലൂടെയും തുന്ദ്രയിലൂടെയും (tundra) ഒഴുകുന്ന ഈ നദി യൂകോൺ , നോർത്ത്‌വെസ്റ്റ് ടെറിട്ടറീസ് എന്നീ പ്രവിശ്യകളിലൂടെ ഒഴുകി ആർട്ടിക് സമുദ്രത്തിൽ പതിക്കുന്നു.
ഇന്തൊനേഷ്യയുടെ വിസ്തൃതിയോളമാണ് മക്കൻസിയുടെ നദീതടപ്രദേശത്തിന്റെ വിസ്തൃതി.
വടക്കേ അമേരിക്കൻ വൻകരയിൽനിന്നും ആർട്ടിക് സമുദ്രത്തിൽ പതിക്കുന്ന ഏറ്റവും വലിയ നദിയാണിത്.
മക്ഡൊണാൾഡ്സ് ഇംഗ്ലീഷ് വിലാസം https://ml.wikipedia.org/wiki/McDonald%27s
ഹാംബർഗർ ഫാസ്റ്റ് ഫുഡ് ഭക്ഷണങ്ങളുടെ ലോകത്തിലെ ഏറ്റവും വലിയ ശൃംഖലയാണ് മക്ഡോണാൾഡ്സ് ( ഇംഗ്ലീഷ്: McDonald's ).
119 രാജ്യങ്ങളിലായി 69 മില്യൺ ഉപഭോക്താക്കളെ ഇവർ സേവിക്കുന്നുണ്ട് .
1940-ൽ അമേരിക്കൻ ഐക്യനാടുകൾ ആസ്ഥാനമായി റിച്ചാർഡ് ആന്റ് മൗറീസ് മക്ഡൊണാൾഡ് സഹോദരന്മാർ സ്വന്തം പേരിലുള്ള ഒരു ബാർബിക്വോ റെസ്റ്റോറന്റായാണ് മക്ഡൊണാൾഡ്സ് ആരംഭിക്കപ്പെട്ടത്.
പിന്നീട് 1948-ൽ ഇവർ തങ്ങളുടെ സ്ഥാപനത്തെ ബർഗർ വില്പനശാലയാക്കി മാറ്റിയെടുത്തു.
വ്യവസായിയായ റേ ക്രോക്ക് 1955-ൽ ഈ കമ്പനിയിൽ ഒരു ഫ്രാഞ്ചസി ഏജന്റായി ചേർന്നു.
പിന്നീട് ഈ ഭക്ഷ്യശൃംഖലയുടെ ആഗോള പ്രാധാന്യം മനസ്സിലാക്കിയ റേ  മക്ഡൊണാൾഡ് സഹോദരന്മാരിൽ നിന്ന്  കമ്പനി  വിലയ്ക്കു വാങ്ങുകയും ആഗോള തലത്തിൽ ശൃംഖലകളാരംഭിക്കുകയും ചെയ്തു .
മക്ഡൊണാൾഡ്സ്, പാലക്കാട് അവലംബം ↑ 1 2 3 4 5 6 ↑ ↑ {{ cite news }} : Check date values in: | date= ( help ) ↑ പുറമെ നിന്നുള്ള കണ്ണികൾ McDonald's എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
McDonald's News CBC Archives —CBC Television reports on the opening of Moscow McDonald's (1990)
മക്ഡൗഗൽ സൗണ്ട് ഇംഗ്ലീഷ് വിലാസം https://ml.wikipedia.org/wiki/McDougall_Sound
മക്ഡൗഗൽ സൗണ്ട് കാനഡയിലെ നുനാവട്ടിലെ ക്വിക്കിക്താലൂക്കിലുള്ള ഒരു ആർട്ടിക് ജലപാതയാണ്.
തെക്കുകിഴക്കൻ ബാതർസ്റ്റ് ദ്വീപിനും പടിഞ്ഞാറൻ കോൺവാലിസ് ദ്വീപിനും ഇടയിലാണ് ഇത് സ്ഥിതി ചെയ്യുന്നത്.
ഇതിൻറെ തെക്കൻ പ്രവേശന മുഖം പാരി ചാനലിലേക്കും അതിനപ്പുറം ബാരോ കടലിടുക്കിലേക്കും തുറക്കുന്നു.
ഇതിൻറെ വടക്കൻ മുഖം ക്രോസിയർ കടലിടുക്കിലേക്കാണ് തുറക്കുന്നത്.
മക്ഡൗഗൽ സൗണ്ടിലെ  മിൽനെ ദ്വീപ്, ലിറ്റിൽ കോൺവാലിസ് ദ്വീപ് , വുഡ് ദ്വീപ്, നീൽ ദ്വീപുകൾ, ട്രൂറോ ദ്വീപ്, ബേക്കർ ദ്വീപ് എന്നിവയുൾപ്പെടെയുള്ള നിരവധി ചെറു ദ്വീപുകളിൽ ജനസംഖ്യയുണ്ട്.
മക്കൾ നീതി മയ്യം ഇംഗ്ലീഷ് വിലാസം https://ml.wikipedia.org/wiki/Makkal_Needhi_Maiam
തെന്നിന്ത്യൻ ചലച്ചിത്രതാരം കമൽ ഹാസൻ രൂപീകരിച്ച ഒരു രാഷ്ട്രീയ പാർട്ടിയാണ് മക്കൾ നീതി മയ്യം ( തമിഴ് : மக்கள் நீதி மய்யம் ). 'ജനങ്ങളുടെ നീതികേന്ദ്രം' എന്നാണ് ഈ പേരിന്റെ അർത്ഥം.
2018 ഫെബ്രുവരി 21-ന് മധുരയിൽ വച്ച് കമൽ ഹാസൻ തന്നെയാണ് പാർട്ടിയുടെ രൂപീകരണം പ്രഖ്യാപിച്ചത്.
വെളുത്ത പശ്ചാത്തലത്തിൽ കേന്ദ്രഭരണ പ്രദേശമായ പുതുച്ചേരിയും പാർട്ടി ചിഹ്നം ആലേഖനം ചെയ്ത പതാകയും അന്ന് പുറത്തിറക്കിയിരുന്നു.
ദക്ഷിണേന്ത്യൻ സംസ്ഥാനങ്ങൾ തമ്മിലുള്ള സഹകരണത്തെ സൂചിപ്പിക്കുന്ന ആറു കൈകളും അതിനു മധ്യത്തിൽ ഒരു നക്ഷത്രവുമാണ് പാർട്ടി ചിഹ്നം.
ഇതിൽ മൂന്നുവീതം കൈകൾ ചുവപ്പ് , വെളുപ്പ് നിറങ്ങളിലാണ്.
ചേർത്തുപിടിച്ച ആറു കൈകൾക്കു നടുവിൽ കറുത്ത പശ്ചാത്തലത്തിലാണ് നക്ഷത്രത്തിന്റെ സ്ഥാനം.
ചരിത്രം കമൽ ഹാസൻ
ചലച്ചിത്രതാരങ്ങളായ കമൽ ഹാസന്റെയും രാഷ്ട്രീയപ്രവേശം സംബന്ധിച്ചുള്ള വാർത്തകൾ 2017 മുതൽ തന്നെ പുറത്തുവന്നിരുന്നു.
ഈ സാഹചര്യത്തിലാണ് കമൽ ഹാസന്റെ നേതൃത്വത്തിൽ മക്കൾ നീതി മയ്യം പാർട്ടി രൂപംകൊള്ളുന്നത്.
ഡി.എം.കെ. - ഇടതുപക്ഷ പ്രസ്ഥാനങ്ങളുടെ നേതാക്കളുമായി ചർച്ച നടത്തിയ ശേഷമാണ് കമൽ ഹാസന്റെ പാർട്ടി പ്രഖ്യാപനം.
പാർട്ടി രൂപീകരണത്തിനു മുന്നോടിയായി 'നാളൈ നമതു' (നാളെ നമ്മുടേത്) എന്ന പേരിൽ ഒരു ജാഥയും അദ്ദേഹം സംഘടിപ്പിച്ചിരുന്നു.
2018 ഫെബ്രുവരി 21-ന് മുൻ ഇന്ത്യൻ രാഷ്ട്രപതി എ.പി.ജെ. അബ്ദുൾ കലാമിന്റെ രാമേശ്വരത്തുള്ള വീട്ടിൽ നിന്നാരംഭിച്ച ജാഥ രാമനാഥപുരം , പരമക്കുടി , മാനാമധുര എന്നീ സ്ഥലങ്ങളിലൂടെ സഞ്ചരിച്ച് മധുരയിലെ ഒത്തക്കട മൈതാനത്ത് അവസാനിക്കുകയും അവിടെ വച്ച് മക്കൾ നീതി മയ്യം പാർട്ടി രൂപീകരിക്കുന്നതായി കമൽ ഹാസൻ പ്രഖ്യാപിക്കുകയും ചെയ്തു.
ഡെൽഹി മുഖ്യമന്ത്രി അരവിന്ദ് കെജ്രിവാളും ആം ആദ്മി നേതാക്കളും വിവിധ രാഷ്ട്രീയപ്രവർത്തകരും പങ്കെടുത്ത ചടങ്ങിൽ വച്ചാണ് മക്കൾ നീതി മയ്യത്തിന്റെ രൂപീകരണം നടന്നത്.
കേരളാ മുഖ്യമന്ത്രി പിണറായി വിജയനും പാർട്ടി രൂപീകരണത്തെ പിന്തുണച്ചിരുന്നു.
തമിഴ്നാട്ടിലെ ഭരണപക്ഷമായ എ.ഐ.എ.ഡി.എം.കെ.യിലെ പ്രവർത്തകരെയും ബി.ജെ.പി. പ്രവർത്തകരെയും പൂർണ്ണമായും ഒഴിവാക്കിക്കൊണ്ടാണ് പാർട്ടിയുടെ പ്രഖ്യാപനച്ചടങ്ങു നടന്നത്.
മക്തി തങ്ങളുടെ സമ്പൂർണ്ണ കൃതികൾ
സയ്യിദ് സനാഉല്ല മക്തി തങ്ങളുടെ കൃതികളുടെ സമാഹാരമാണ് മക്തി തങ്ങളുടെ സമ്പൂർണ്ണ കൃതികൾ എന്ന പേരിൽ പുറത്തിറങ്ങിയിട്ടുള്ള ഗ്രന്ഥം.
സമാഹരം ആദ്യമായി മലയാളത്തിൽ പ്രസിദ്ധീകരിച്ചത് കേരള ഇസ്ലാമിക് മിഷൻ കോഴിക്കോട് ആണ്.
കെ.കെ. മുഹമ്മദ് അബ്ദുൽ കരീം സമ്പാദനം നിർവ്വഹിച്ച ഈ  ഗ്രന്ഥം നിലവിൽ പ്രസിദ്ധീകരിച്ചു കൊണ്ടിരിക്കുന്നത് വചനം ബുക്സ് കോഴിക്കോട് ആണ്.
പന്തൊമ്പതാം നൂറ്റാണ്ടിലെ ശ്രദ്ധേയനായ സാമൂഹിക പരിഷ്കർത്താവും സാഹിത്യകാരനും പത്രപ്രവർത്തകനും ഇസ്ലാം മതപ്രബോധനകനുമായിരുന്നു മക്തി തങ്ങൾ.
(ക്രിസ്താബ്ദം 1847-1912).
മക്തി തങ്ങൾ രചിച്ച 34 കൃതികളുടെ സമാഹാരമാണ് സമ്പൂർണ്ണ കൃതികളിൽ ഉള്ളത്.
മുസ്ലിം സമൂഹത്തിലെ പരിഷ്കർത്താവും അന്ധവിശ്വാസങ്ങളോടും അനാചാരങ്ങളോടും നിരന്തരം പോരാടുകയും ചെയ്തിരുന്ന വ്യക്തിയായിരുന്ന മക്തി തങ്ങൾ.
ക്രിസ്ത്യൻ മിഷനറിമാരുടെ ഇസ്ലാം വിരുദ്ധ വിമർശനങ്ങളെ സർഗ്ഗാത്മകമായി പ്രതിരോധനിക്കുകയും ക്രൈസ്തവ വേദങ്ങൾ വെച്ചു കൊണ്ട് തന്നെ ഇസ്ലാം-ക്രൈസ്തവ പാരസ്പര്യത്തിൻറെയും മതതാരതമ്യ പഠനത്തിൻറെ സാധ്യതകൾ വിശകലനം നടത്തുകയും ചെയ്തു.
കൃതികൾ കഠോരകുഠാരം, ക്രിസ്തീയ അജ്ഞേയ വിജയം പാർക്കലീത്താ പോർക്കളം സത്യദർശിനി തൃശ്ശിവപേരൂർ ക്രിസ്തീയ വായടപ്പ് തണ്ടാൻ കണ്ഠമാല തണ്ടാൻ കൊണ്ടാട്ടച്ചെണ്ട ക്രിസ്തീയ മതമതിപ്പ് മുഹമ്മദ് നബി അവകാശപോഷണം ക്രിസ്തീയ മനഃപൂർവ മോഷണം കുഠോര വജ്റം ജയാനന്ദാഘോഷം മഖ്ദി സംവാദജയം ത്രിയേക നാശം മഹാനാശം മദ്യപാനം മശീഹാ മതാഭിമാനം ഞാൻ ഞാൻതന്നെ നബി നാണയം (ചരിത്രം) മുസ്ലിംകളും രാജഭക്തിയും പാദവാദം പാതകപാദകം മുസ്ലിംകളും വിദ്യാഭ്യാസവും ഖുർആൻ വേദ വിലാപം ഒരു വിവാദം മഖ്ദി തങ്ങൾ ആഘോഷം തങ്ങളാഘോഷം മാഹാഘോഷം അഹങ്കാരാഘോഷം പ്രാവ് ശോധന ഡംഭാചാര വിചാരി ഇസ്ലാം വാള് ദൈവവാള് ഓർക്കാതാർക്കുന്നതിന്നൊരാർപ്പ് പാലില്ലാ പായസം നാരീ നരാഭിചാരി മൂഢഅഹങ്കാരം മഹാന്ധകാരം മൌഢ്യാഢംഭര നാശം പരോപദ്രവ പരിഹാരി (1896 ലെ മാപ്പിള ലഹളക്കെതിരെ) ലാ മൌജൂദിൻ ലാ പോയിന്റ് മഖ്ദി മന:ക്ളേശം മൂസക്കുട്ടിക്കുത്തരം മൂസക്കുട്ടിയുടെ മൂക്ക് കുത്തി ദൈവം സ്വർഗത്തിലേക്ക് വഴികാട്ടി ക്രിസ്തുവോ പൌലോസോ?
വൈഭവക്കുറവ് സുവിശേഷ നാശം മുഹമ്മദീയ മുദ്രണാലയം മഖ്ദി ആഘോഷം ത്രിയേകനാശം ഈമാൻ സലാമത്ത് (ലഘുലേഖ) തുർക്കി സമാചാരം നിത്യജീവൻ (മാസിക) പരോപകാരി (മാസിക) സത്യപ്രകാശം (വാരിക) ക്രിസ്തീയ പ്രതാരണ പ്രദർശിനി ഇഹലോക പ്രഭു തോട്ടത്തിരുപ്പോരാട്ട് അബ്രഹാം സന്താന പ്രവേശം കുരിശ് സംഭവം സ്വപ്ന സംഭാവനം ക്രിസ്തീയ മൂഢപ്രൌഡീദർപ്പണം ഇതും കാണുക
സയ്യിദ് സനാഉല്ലാ മക്തി തങ്ങൾ അവലംബം
ഫിദൽ കാസ്ട്രോ ഇംഗ്ലീഷ് വിലാസം https://ml.wikipedia.org/wiki/Fidel_Castro
ക്യൂബയിൽ ജനിച്ച കമ്മ്യൂണിസ്റ്റ് വിപ്ലവകാരിയും, പതിറ്റാണ്ടുകളോളം ക്യൂബയുടെ ഭരണത്തലവനും ആയിരുന്ന, ഫിദൽ കാസ്ട്രോ ( സ്പാനിഷ് ഉച്ചാരണം: [fiˈðel ˈkastro] ( audio ) ) എന്നറിയപ്പെടുന്ന, ഫിദൽ അലക്സാണ്ഡ്റോ കാസ്‌ട്രോ റുസ് .
1926 ഓഗസ്റ്റ് 13 -നു ജനിച്ചു , 2016 നവംബർ 25 -നു മരിച്ചു.
1959 -ൽ ഫുൾജെൻസിയോ ബാറ്റിസ്റ്റയുടെ ഏകാധിപത്യ ഭരണത്തെ അട്ടിമറിച്ചു കൊണ്ട് ഫിഡൽ അധികാരത്തിലെത്തി.
1965 -ൽ ക്യൂബൻ കമ്മ്യൂണിസ്റ്റ് പാർട്ടിയുടെ സെക്രട്ടറിയാവുകയും ക്യൂബയെ കമ്മ്യൂണിസ്റ്റ് സോഷ്യലിസ്റ്റ് റിപ്പബ്ലിക്  എന്ന് നാമകരണം ചെയ്യുകയും ചെയ്തു.
ക്യൂബൻ കമ്മ്യൂണിസ്റ്റ് പാർട്ടി നിലവിൽ വന്ന 1961 മുതൽ 2011 വരെ അതിന്റെ സെക്രട്ടറിയായിരുന്നു.
ക്യൂബയിൽ  കാസ്ട്രോയുടെ ഇച്ഛാശക്തിയിൽ വ്യവസായവും വാണിജ്യവും എല്ലാം ദേശീയവൽക്കരിക്കപ്പെട്ടു.
ക്യൂബയെ ഒരു പൂർണ്ണ സോഷ്യലിസ്റ്റ് രാജ്യമാക്കാൻ കാസ്ട്രോ ശ്രമിച്ചു.
രണ്ട് തവണ ചേരിചേരാ പ്രസ്ഥാനത്തിന്റെ ചെയർമാനായി അദ്ദേഹം പ്രവർത്തിച്ചിട്ടുണ്ട്.
ഹവാന സർവ്വകലാശാലയിൽ നിയമം പഠിക്കുമ്പോഴാണ് കാസ്ട്രോ സാമ്രാജ്യത്വവിരുദ്ധ രാഷ്ട്രീയത്തിൽ ആകൃഷ്ടനാകുന്നത്.
ഡൊമിനിക്കൻ റിപ്പബ്ലിക്കിലും , കൊളംബിയയിലും നടന്ന സായുധ വിപ്ലവത്തിൽ പങ്കെടുത്ത ശേഷമാണ് അദ്ദേഹത്തിന് ക്യൂബയിലെ ബാറ്റിസ്റ്റയുടെ നേതൃത്വത്തിലുള്ള അമേരിക്കൻ സ്ഥാപിത സർക്കാരിനെ പുറത്താക്കണമെന്ന ആഗ്രഹം ശക്തമായത്.
മൊൻകാട ബാരക്സ് ആക്രമണം എന്നറിയപ്പെടുന്ന പരാജയപ്പെട്ട ഒരു വിപ്ലവശ്രമത്തിനുശേഷം കാസ്ട്രോ ജയിലിൽ അടക്കപ്പെട്ടു.
ജയിൽ വിമോചിതനായശേഷം, അദ്ദേഹത്തിന് തന്റെ സഹോദരനായ റൗൾ കാസ്ട്രോയുമൊത്ത് മെക്സിക്കോയിലേക്ക് പലായനം ചെയ്യേണ്ടി വന്നു.
അവിടെ വെച്ച് ഫിദൽ, റൗൾ കാസ്ട്രോയുടെ സുഹൃത്തു വഴി ചെഗുവേരയെ പരിചയപ്പെട്ടു.
ചരിത്രപ്രസിദ്ധമായ ക്യൂബൻ വിപ്ലവത്തിലൂടെ കാസ്ട്രോ, ബാറ്റിസ്റ്റയെ പുറത്താക്കി അധികാരം പിടിച്ചെടുത്തു.
ഒരു കമ്മ്യൂണിസ്റ്റ് രാഷ്ട്രമായുള്ള ക്യൂബയുടെ വളർച്ച ഇഷ്ടപ്പെടാതിരുന്ന അമേരിക്ക കാസ്ട്രോയെ പുറത്താക്കാൻ ആവുന്നത്ര ശ്രമിച്ചു: ക്യൂബക്കകത്ത് ആഭ്യന്തരപ്രശ്നങ്ങളുണ്ടാക്കി.
രാജ്യത്തിനുമേൽ സാമ്പത്തിക ഉപരോധം നടപ്പിലാക്കി.
ഇതിനെയെല്ലാം കാസ്ട്രോ അതിജീവിച്ചു.
എന്നാൽ ഇത്തരം ആക്രമണങ്ങൾക്കെതിരെ പിടിച്ചുനിൽക്കുന്നതിന് കാസ്ട്രോ റഷ്യയുമായി സഖ്യമുണ്ടാക്കി.
അമേരിക്കക്കെതിരേ ആക്രമണം നടത്തുക എന്ന ലക്ഷ്യത്തോടെ റഷ്യ ക്യൂബയിൽ മിസൈൽ താവളങ്ങൾ പണിഞ്ഞു, ആയുധങ്ങൾ സ്ഥാപിച്ചു.
മറ്റൊരു ലോക മഹായുദ്ധത്തിന്റെ വക്കിലേക്കെത്തിയ ഈ സംഭവം ക്യൂബൻ മിസ്സൈൽ പ്രതിസന്ധി എന്നറിയപ്പെടുന്നു .
1965 ൽ സ്ഥാപിതമായ ക്യൂബൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയായി കാസ്ട്രോ സ്ഥാനമേറ്റു.
ക്യൂബയെ ഒരു പൂർണ്ണ സോഷ്യലിസ്റ്റു രാജ്യമായി കാസ്ട്രോ പ്രഖ്യാപിച്ചു.
മുതലാളിത്തത്തെ തകർക്കാനുള്ള എല്ലാ വിപ്ലവമുന്നേറ്റങ്ങളേയും കാസ്ട്രോ പ്രോത്സാഹിപ്പിച്ചു.
സോവിയറ്റ് റഷ്യയുടെ തകർച്ചയെ തുടർന്ന് അമേരിക്കക്കെതിരേ പോരാടാനായി കാസ്ട്രോ പുതിയ സഖ്യങ്ങൾ തേടിത്തുടങ്ങി.
ലോകത്താകമാനം അമേരിക്കൻ വിരുദ്ധ രാജ്യങ്ങളുടെ ഒരു സഖ്യം അദ്ദേഹം വിഭാവനം ചെയ്തു.
ബൊളീവിയ , ക്യൂബ , ഡൊമനിക്കൻ റിപ്പബ്ലിക് , ഇക്വഡോർ തുടങ്ങിയവയുടെ ഒരു സഖ്യം ഇതിനായി രൂപീകരിച്ചു.
ഈ സഖ്യം ബൊളിവേറിയൻ അലയൻസ് ഫോർ ദ അമേരിക്കാസ് എന്നറിയപ്പെടുന്നു.
ആരോഗ്യപരമായ കാരണങ്ങളാൽ 2006 -ൽ ഔദ്യോഗിക പദവികളിൽ നിന്നും ഒഴിഞ്ഞു.
അധികാരം പിൻഗാമിയായിരുന്ന സഹോദരൻ റൗൾ കാസ്ട്രോക്ക് കൈമാറി.
സാമ്രാജ്യത്വ വിരുദ്ധ പ്രസ്ഥാനത്തിന്റെ നായകനായും മനുഷ്യസ്നേഹിയായും അറിയപ്പെടുന്ന കാസ്ട്രോയെ ക്രൂരനായ ഏകാധിപതിയായി വിശേഷിപ്പിക്കുന്നവരുമുണ്ട്.
കടുത്ത മനുഷ്യാവകാശ ലംഘനം നടത്തിയ ഏകാധിപതിയായിരുന്നു അദ്ദേഹമെന്ന് വിമർശകർ ചൂണ്ടിക്കാട്ടുന്നു.
ക്യൂബൻ വിപ്ലവത്തിനുശേഷം നടന്ന വിചാരണകളും വധശിക്ഷകളും ഇതിനു തെളിവായി ഇവർ ചൂണ്ടിക്കാട്ടുന്നു .
തന്റെ പ്രവൃത്തികളിലൂടെയും തന്റെ രചനകളിലൂടെയും കാസ്ട്രോ ലോകമെമ്പാടുമുള്ള വിവിധ വ്യക്തികളുടെയും സംഘടനകളുടെയും രാഷ്ട്രീയത്തെ വലിയ രീതിയിൽ സ്വാധീനിച്ചിട്ടുണ്ട്..
ക്യൂബയുടെ തലസ്ഥാനമായ ഹവാനയിൽ നിന്ന് 800 കി.
മി. അകലെയുള്ള ബിറാനിലെ ഒരു ധനിക കർഷക കുടുംബത്തിലാണ് കാസ്ട്രോ ജനിച്ചത്.
എയ്ഞ്ചൽ കാസ്ട്രോ അർഗീസാണ് പിതാവ്, അമ്മ ലിനാ റുസ് ഗൊൺസാൽവസ് ( സെപ്റ്റംബർ 23, 1903 – ഓഗസ്റ്റ് 6, 1963).
അച്ഛൻ എയ്ഞ്ചൽ കാസ്ട്രോ അർഗീസ് സ്‌പെയിനിൽ നിന്ന് കുടിയേറിയ തൊഴിലാളി ആയിരുന്നുവെങ്കിലും പിൽക്കാലത്ത് സമ്പന്നനായ ഒരു കൃഷിക്കാരനായിക്കഴിഞ്ഞിരുന്നു.
അർഗീസിന് ഒന്നിലധികം ഭാര്യമാരുണ്ടായിരുന്നു.
തന്നേക്കാൾ 30 വയസ്സോളം പ്രായം കുറഞ്ഞ ഒരു വീട്ടുവേലക്കാരിയായിരുന്ന ലിന റുസ് ഗോൺസാൽവസ്സുമായും  അർഗീസ് ബന്ധം സ്ഥാപിച്ചു.
ഇവർ ഒരു ദരിദ്രകുടുംബത്തിൽ നിന്നുമുള്ള സ്ത്രീ ആയിരുന്നു .
ഈ ബന്ധത്തിൽ അർഗീസിന് മൂന്നു ആൺകുട്ടികളും, നാല് പെൺകുട്ടികളും ജനിച്ചു .
അച്ഛനും ഫിദലുമായി ഊഷ്മളമായ ഒരു പിതൃ-പുത്രബന്ധം ഉണ്ടായിരുന്നില്ല.
ഫിദലിന്റെ ചെറുപ്പകാലം സന്തോഷം നിറഞ്ഞതുമായിരുന്നില്ല.
ഓഗസ്റ്റ് 13, 1926 ന് ലിനയുടെ മൂന്നാമത്തെ മകനായാണ് കാസ്ട്രോ ജനിച്ചത്.
നിയമപരമായ വിവാഹത്തിനു മുമ്പു ജനിച്ചു എന്നുള്ള അപമാനഭാരത്താൽ തന്റെ പേരിന്റെ കൂടെ അച്ഛന്റെ പേരു ചേർക്കുന്നതിനു പകരം ഫിദൽ അമ്മയുടെ സ്ഥാനപേരായ റൗൾ എന്ന് ചേർക്കാനാണ് താൽപര്യപ്പെട്ടത് .
കർഷകതൊഴിലാളികളുടെ ഒപ്പമുള്ള ജീവിതം പിൽക്കാലത്തു ബൂർഷ്വാസി ജീവിതം  സ്വീകരിക്കുന്നതിൽ നിന്നും കാസ്ട്രോയെ പിന്തിരിപ്പിച്ചു.
ആറു വയസ്സുള്ളപ്പോൾ മുതിർന്ന സഹോദരങ്ങളോടൊപ്പം ഒരദ്ധ്യാപികയുടെ വീട്ടിൽ താമസിച്ചു പഠിക്കുന്നതിനായി കാസ്ട്രോ ക്യൂബയിലെ സാന്റിയാഗോ നഗരത്തിലേക്കു പോയി.
വളരെ പാവപ്പെട്ട ഒരു വീടായിരുന്നു ഈ അദ്ധ്യാപികയുടേത്.
എട്ടാം വയസ്സിൽ മാമോദീസ കർമ്മം കൊണ്ട് റോമൻ കത്തോലിക്കൻ വിശ്വാസിയായെങ്കിലും  പിൽക്കാലത്ത് കാസ്ട്രോ നിരീശ്വരവാദിയായിത്തീർന്നു .
ഒന്നിലധികം വിദ്യാലയങ്ങളിലായാണ് കാസ്ട്രോ തന്റെ പ്രാഥമിക വിദ്യാഭ്യാസം  തുടർന്നത്.
ഇതിനിടയിൽ കാസ്ട്രോയുടെ  താൽപര്യം ചരിത്രത്തിലും ഭൂമിശാസ്ത്രത്തിലുമായി മാറി.
സുഹൃത്തുക്കളുമായി ചർച്ചകൾ നടത്തി വിഷയങ്ങളെക്കുറിച്ച് ആഴത്തിൽ സംവദിക്കാൻ കാസ്ട്രോ ഇഷ്ടപ്പെട്ടിരുന്നു.
സ്കൂളിലെ അക്കാദമികപഠനത്തിൽ വലിയ കേമനൊന്നുമല്ലാതിരുന്ന കാസ്ട്രോക്ക് കായികവിനോദങ്ങളിലായിരുന്നു കൂടുതൽ താത്പര്യം .
സർവ്വകലാശാല ജീവിതം, രാഷ്ട്രീയം 1945-1947 പതിനാലു വയസ്സുള്ളപ്പോൾ കാസ്ട്രോ അമേരിക്കൻ പ്രസിഡന്റ് റൂസ്‌വെൽറ്റിന് എഴുതിയ കത്ത്
1945 ന്റെ അവസാനങ്ങളിൽ ഹവാന സർവകലാശാലയിൽ കാസ്ട്രോ നിയമപഠനത്തിനായി ചേർന്നു.
ഈ സമയത്ത് ക്യൂബൻ സ്വാതന്ത്ര്യസമരത്തെക്കുറിച്ചുള്ള പുസ്തകങ്ങൾ കാസ്ട്രോ ധാരാളമായി വായിക്കാൻ തുടങ്ങി .
വിദ്യാഭ്യാസകാലത്ത് മനസ്സിൽ മുഴുവനും രാഷ്ട്രീയമായിരുന്നു .
ഈ താൽപര്യം അദ്ദേഹത്തെ വിവിധ രാഷ്ട്രീയ പാർട്ടികളുമായി ചേർന്നു പ്രവർത്തിക്കാൻ പ്രേരിപ്പിച്ചു.
ക്യൂബൻ ഭരണനേതൃത്വത്തിനെതിരേ സമരം ചെയ്യുന്ന വിദ്യാർത്ഥി സംഘടനകളിലൊന്നിൽ പ്രവർത്തിക്കാൻ കാസ്ട്രോ തീരുമാനിച്ചു.
അമേരിക്കൻനിയന്ത്രിത ഭരണത്തിനെതിരെയുള്ള ഈ മുന്നേറ്റങ്ങൾ പക്ഷേ വിജയം കണ്ടില്ല.
എന്നു മാത്രമല്ല അസംഖ്യം വിദ്യാർത്ഥികൾ ജയിലിലുമാക്കപ്പെട്ടു.
വിദ്യാർത്ഥി പ്രക്ഷോഭത്തെ അടിച്ചമർത്താൻ സർക്കാർ ഗുണ്ടാസംഘങ്ങളെയാണ് ഏർപ്പാട് ചെയ്തത് .
ഇത് സർവ്വകലാശാലക്കകത്ത് ഒരു ഗുണ്ടാ സംസ്കാരം വളരുന്നതിനു കാരണമായി.
വിദ്യാർത്ഥികൾ പരസ്പരം ചേരി തിരിഞ്ഞ് ആക്രമിക്കാൻ തുടങ്ങി .
അമേരിക്കയുടെ കരീബിയൻ സമൂഹത്തിനുമേലുള്ള ആധിപത്യത്തിനെതിരേയുള്ള വിദ്വേഷമായിരുന്നു  അക്കാലത്ത് കാസ്ട്രോയുടെ മനസ്സു മുഴുവൻ.
ഈ മേൽക്കോയ്മക്കെതിരേ പ്രതിഷേധം തിളച്ചു മറിയുകയായിരുന്നു അദ്ദേഹത്തിന്റെ ചിന്തകളിൽ .
ക്യൂബൻ പ്രസിഡന്റായിരുന്ന റമോൺ ഗ്രോയുടെ തെറ്റായ നയങ്ങൾക്കെതിരേ കാസ്ട്രോ നടത്തിയ ഒരു പ്രസംഗം അദ്ദേഹത്തിന് വളരെയധികം മാദ്ധ്യമശ്രദ്ധ നേടിക്കൊടുത്തു.
സമൂഹത്തിനു  മുമ്പാകെ കാസ്ട്രോ ശ്രദ്ധിക്കപ്പെട്ടു തുടങ്ങി.
അദ്ദേഹം പിന്നീട് ഇടതു ചായ്‌വുള്ള സംഘടനകളോട് വളരെ വേഗം അടുക്കാൻ തുടങ്ങി .
തുടർന്ന് 1950 സെപ്തംബറിൽ സർവ്വകലാശാലാ ബിരുദം കരസ്ഥമാക്കുകയും ചെയ്തു.
കാസ്ട്രോ പാർട്ടി ഓഫ് ദ ക്യൂബൻ പീപ്പിൾ എന്ന സംഘടനയിൽ അംഗത്വമെടുത്തു പ്രവർത്തിക്കാൻ തുടങ്ങി.
അഴിമതിക്കെതിരേയും മാറ്റത്തിനു വേണ്ടിയും പരിശ്രമിച്ചിരുന്നുവെങ്കിലും ഈ പാർട്ടിക്ക് തിരഞ്ഞെടുപ്പിൽ വിജയം കണ്ടെത്താനായിരുന്നില്ല.
എന്നിരിക്കിലും ഈ പാർട്ടിയിൽ തന്നെ തുടരാൻ അദ്ദേഹം തീരുമാനിച്ചു .
പ്രസിഡന്റ് ഗ്രോ ഈ സമയത്ത്, വിദ്യാർത്ഥി പ്രക്ഷോഭകരെ നേരിടാൻ അക്രമികളടങ്ങുന്ന പോലീസ് സംഘത്തെ  നിയോഗിച്ചു.
ഇതിനിടയ്ക്ക് കാസ്ട്രോയ്ക്കു നേരെ വധഭീഷണി ഉണ്ടായി.
അതിനുശേഷം തോക്കുധാരിയായി മാത്രം കാസ്ട്രോ പുറത്തിറങ്ങാൻ തുടങ്ങി, കൂടാതെ സുഹൃത്തുക്കളായ അംഗരക്ഷൻമാർ എപ്പോഴും അദ്ദേഹത്തിനു ചുറ്റും ഒരു സുരക്ഷാ വലയം തീർത്തിരുന്നു.
കാസ്ട്രോയെ കുടുക്കാനായി സർക്കാർ അദ്ദേഹത്തെ ഒന്നു രണ്ടു കൊലപാതകകേസുകളിൽ ഉൾപ്പെടുത്തിയെങ്കിലും, മതിയാവാത്ത തെളിവുകളില്ല എന്ന കാരണത്താൽ അതിൽ നിന്നെല്ലാം അദ്ദേഹം രക്ഷപ്പെടുകയാണുണ്ടായത് .
ലാറ്റിനമേരിക്കൻ വിപ്ലവങ്ങൾ 1947–1948
1947 ൽ ഡൊമിനിക്കൻ റിപ്പബ്ലിക്കിലെ അമേരിക്കൻ നിയന്ത്രിത പാവ സർക്കാരിനെ തുടച്ചു നീക്കാനുള്ള ഒരു രഹസ്യ പദ്ധതിയിൽ കാസ്ട്രോ ഭാഗഭാക്കായി.
അക്കാലത്ത്, അമേരിക്കയുടെ സഹായത്തോടെ, ഡൊമിനിക്കൻ റിപ്പബ്ലിക്ക് ഭരിച്ചിരുന്നത് റാഫേൽ ട്രുജിലോ എന്ന അതിക്രൂരനായ സ്വേച്ഛാധിപതിയായിരുന്നു.
ട്രുജിലോയുടെ രഹസ്യപോലീസ് വിഭാഗം എതിരാളികൾക്കെതിരേ ക്രൂരമായ ശിക്ഷാനടപടികളാണ് സ്വീകരിച്ചു പോന്നിരുന്നത് .
യൂണിവേഴ്സിറ്റി കമ്മറ്റി ഫോർ ഡെമോക്രസി എന്ന സംഘടനയുടെ സെക്രട്ടറി എന്ന നിലയിൽ ഈ വിപ്ലവമുന്നേറ്റത്തിൽ പങ്കെടുക്കാൻ കാസ്ട്രോ തീരുമാനിച്ചു.
ഏതാണ്ട് 1,200 ഓളം പേർ വരുന്നതായിരുന്നു ഈ വിപ്ലവസൈന്യം.
എന്നാൽ ഈ നീക്കം മുൻകൂട്ടി അറിഞ്ഞ ക്യൂബൻ പ്രസിഡന്റ് പ്രക്ഷോഭകാരികളെ അവരുടെ യാത്ര തുടങ്ങും മുമ്പു തന്നെ അറസ്റ്റു ചെയ്തു.
പക്ഷേ, വളരെ തന്ത്രപൂർവ്വം, കാസ്ട്രോ ആ നീക്കത്തിൽ നിന്നും രക്ഷപ്പെട്ടു.
വിപ്ലവകാരികൾ കയറിയ നൗക പോലീസ് പിടിക്കുന്നതിനു മുമ്പ് കാസ്ട്രോ നദിയിലേക്കു ചാടി നീന്തി രക്ഷപ്പെട്ടുകളഞ്ഞു .
ആ ശ്രമം പാഴായിപോയെങ്കിലും കാസ്ട്രോ തിരിച്ചു ഹവാനയിലേക്കു ചെന്നു.
1948 ൽ സർവ്വകലാശാലയിലെ ഒരു വിദ്യാർത്ഥി പോലീസിനാൽ കൊലചെയ്യപ്പെട്ടതുമായി ബന്ധപ്പെട്ട്, പോലീസും വിദ്യാർത്ഥികളും തമ്മിൽ  ഉണ്ടായ സംഘർഷത്തിൽ കാസ്ട്രോ അതിക്രൂരമായി മർദ്ദിക്കപ്പെട്ടു .
ഇക്കാലയളവിൽ അദ്ദേഹത്തിന്റെ പ്രസംഗങ്ങളിൽ ഒരു ഇടതു ചായ്‌വ് ദൃശ്യമായിരുന്നു.
ക്യൂബയിലെ സാമൂഹിക, സാമ്പത്തിക വേർതിരിവുകൾ, അമേരിക്കയുടെ സാമ്രാജ്യത്വ മേൽക്കോയ്മ തുടങ്ങിയ വിഷയങ്ങളെക്കുറിച്ചുള്ള കാസ്ട്രോയുടെ അക്കാലത്തെ പ്രസംഗങ്ങൾ കാറൽ മാർക്സിന്റെ ആശയങ്ങളോടുള്ള അദ്ദേഹത്തിന്റെ പ്രതിപത്തി വ്യക്തമാക്കുന്നതായിരുന്നു .
കാസ്ട്രോയെ വളരെയധികം ആകർഷിച്ച ഒരു വ്യക്തിയായിരുന്നു അർജന്റീനയുടെ പ്രസിഡന്റായിരുന്ന ജുവാൺ പെറോൺ .
അദ്ദേഹത്തിന്റെ സഹായത്തോടെ കൊളംബിയയിലെ സർക്കാരിനെതിരേ ഒരു വിപ്ലവമുന്നേറ്റം നടക്കുന്നുണ്ടായിരുന്നു.
കാസ്ട്രോ അതിൽ പങ്കുചേരാൻ തീരുമാനിച്ചു.
കൊളംബിയയിലെ ഇടതുപക്ഷ പ്രവർത്തകനായ ജോർജ്ജ് എലീസറിന്റെ കൊലപാതകം ആ രാജ്യത്ത് വ്യാപകമായ അക്രമം അഴിച്ചുവിട്ടു.
3,000 ത്തോളം ആളുകൾ കൊല്ലപ്പെട്ടു.
സർക്കാർ സേനയും, ഇടതുപക്ഷ പ്രവർത്തകരും തമ്മിലായിരുന്നു യുദ്ധം.
അവിടത്തെ പ്രവർത്തകരോടൊപ്പം ചേർന്ന് ഒരു പോലീസ് സ്റ്റേഷൻ ആക്രമണത്തിൽ കാസ്ട്രോ പങ്കെടുക്കുകയുണ്ടായി .
വിവാഹം, മാർക്സിസത്തെ സ്വീകരിക്കൽ 1948–1950
"സമൂഹം എന്താണെന്ന് എന്നെ പഠിപ്പിച്ചത് മാർക്സിസം ആണ്. കാട്ടിൽ ദിക്കുകളറിയാതെ ഉഴലുന്ന ഒരു അന്ധനെപ്പോലെയായിരുന്നു ഞാൻ. വർഗ്ഗസമരത്തിന്റെ ചരിത്രം നിങ്ങൾക്കറിയില്ലെങ്കിൽ, സമൂഹത്തിൽ പാവപ്പെട്ടവനും പണക്കാരനും തമ്മിലുള്ള ചേരിതിരിവിനെക്കുറിച്ച് നിങ്ങൾ അജ്ഞനാണെങ്കിൽ ശരിക്കും നിങ്ങൾ കാട്ടിലകപ്പെട്ട അന്ധനാണ്"
— കാസ്ട്രോ മാർക്സിസത്തിലേക്കു തിരിയുന്നു.
കൊളംബിയയിൽ നിന്ന് ക്യൂബയിൽ മടങ്ങിയെത്തിയ  കാസ്ട്രോ നാട്ടിൽ ഒരു പ്രധാന ശ്രദ്ധാകേന്ദ്രമായി  മാറിയിരുന്നു .
സർക്കാരിന്റെ ജനവിരുദ്ധനയങ്ങളെ ശക്തമായി വിമർശിക്കാൻ മാത്രമല്ല, അത്തരം നിയമങ്ങൾക്കെതിരേ, വിദ്യാർത്ഥികളേയും, തൊഴിലാളികളേയും സമരരംഗത്തേക്കിറക്കാനും കാസ്ട്രോക്കു കഴിഞ്ഞു.
ഇതൊരു പുതിയ സമരരീതിയായിരുന്നു.
അക്കൊല്ലം തന്നെ, കാസ്ട്രോ വിവാഹിതനായി.
ക്യൂബയിലെ ഒരു സമ്പന്ന കുടുംബത്തിൽ നിന്നുള്ള മിർത് ദയസ് ബല്ലാർട്ട് ആയിരുന്നു വധു .
രണ്ടു പേരുടെ വീട്ടുകാരും ശക്തമായി എതിർത്ത ഒരു പ്രേമവിവാഹമായിരുന്നു അത്.
ആയിടക്ക് കാസ്ട്രോ, കാറൽ മാർക്സിന്റെ ചിന്തകളിൽ ആകൃഷ്ടനായിത്തുടങ്ങി.
കാറൽ മാർക്സ് , ഫ്രെഡറിക് ഏംഗൽസ് , ലെനിൻ എന്നിവരുടെ കൃതികളിൽ അതീവ താൽപര്യം പുലർത്തിക്കൊണ്ട് ക്യൂബയിലെ പ്രശ്നങ്ങളെ മുതലാളിത്ത്വസമൂഹത്തിന്റെ പ്രശ്നങ്ങളായി വ്യാഖ്യാനിക്കാൻ കാസ്ട്രോ ശ്രമിച്ചു.
ബൂർഷ്വാസികളുടെ ഏകാധിപത്യമാണ് ക്യൂബയിൽ നിലനിൽക്കുന്നതെന്ന് കാസ്ട്രോ തിരിച്ചറിഞ്ഞു.
മാർക്സിസം വിഭാവനം ചെയ്യുന്ന തൊഴിലാളികളുടെ വർഗ്ഗസമരം എന്ന വിപ്ലവത്തിലൂടെ മാത്രമേ സമൂഹത്തിൽ ഒരു മാറ്റം കൊണ്ടുവരാൻ കഴിയൂ എന്ന് അദ്ദേഹം മനസ്സിലാക്കി.
ഹവാനക്കുപുറത്ത് വിദൂര ഗ്രാമങ്ങളിൽ നടക്കുന്ന വംശവിവേചനത്തിന്റെ നീറുന്ന വശങ്ങളും കാസ്ട്രോ നേരിട്ടു കണ്ടു മനസ്സിലാക്കി .
1949 ൽ കാസ്ട്രോക്ക് ഒരു മകൻ പിറന്നു .
കാസ്ട്രോ രാഷ്ട്രീയത്തിലേക്ക് കൂടുതൽക്കൂടുതൽ  ഇറങ്ങിച്ചെന്നു പ്രവർത്തിക്കാൻ തുടങ്ങിയിരുന്നു.
സെപ്തംബർ 30 മുന്നേറ്റം എന്ന സംഘടനയിൽ ചേർന്നു പ്രവർത്തിക്കുക വഴി സർക്കാരിനെതിരേ അദ്ദേഹം ശക്തമായ പ്രക്ഷോഭപരിപാടികളുമായി നീങ്ങാൻ തുടങ്ങി.
സർക്കാരും കുറ്റവാളികളുമായുള്ള അവിഹിതബന്ധം തെളിവു സഹിതം കാസ്ട്രോ പൊതുസമൂഹത്തിൽ ഉയർത്തിക്കാട്ടി.
ഇത് അദ്ദേഹത്തിനെതിരേ ഇത്തരം കുറ്റവാളികളുടെ കോപം ക്ഷണിച്ചുവരുത്തി.
കുറച്ചു കാലത്തേക്കെങ്കിലും കാസ്ട്രോയ്ക്ക് ഒളിവിൽ പോകേണ്ടി വന്നു.
ആദ്യം ക്യൂബയുടെ ഉൾഗ്രാമങ്ങളിലും, പിന്നീട് അമേരിക്കയിലും അദ്ദേഹം ഒളിച്ചു താമസിച്ചു.
ആഴ്ചകൾക്കു ശേഷം കാസ്ട്രോ തിരികെ ക്യൂബയിലേക്കു വന്ന് മുഴുവൻ സമയവും  പഠനത്തിൽ ശ്രദ്ധിക്കുകയും 1950 സെപ്റ്റംബറിൽ പഠനം പൂർത്തിയാക്കി ഡോക്ടർ ഓഫ് ലോ എന്ന ബിരുദം കരസ്ഥമാക്കുകയും ചെയ്തു .
ഔദ്യോഗിക ജീവിതവും രാഷ്ട്രീയവും 1950–1952
ക്യൂബയിലെ പാവപ്പെട്ടവർക്ക് അവരുടെ അവകാശങ്ങൾ സ്ഥാപിച്ചു കിട്ടാനായി കാസ്ട്രോയും സുഹൃത്തുക്കളും കൂടി ഒരു നിയമസഹായവേദി രൂപീകരിച്ചു.